pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ที่ประชุมสภาผู้แทนราษฎร ลงมติเห็นชอบ พระราชกำหนด รวม 3 ฉบับ
วันอาทิตย์ที่ 31 พฤษภาคม 2563
ที่ประชุมสภาผู้แทนราษฎร ลงมติเห็นชอบ พระราชกําหนด รวม 3 ฉบับ
ที่ประชุมสภาผู้แทนราษฎร ลงมติเห็นชอบ พระราชกําหนด รวม 3 ฉบับ
วันนี้ (31 พ.ค.63) เวลา15.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ ในการประชุมสภาผู้แทนราษฎร ชุดที่ 25 ปีที่ 2 ครั้งที่ 1 (สมัยสามัญประจําปีครั้งที่หนึ่ง) เป็นพิเศษ เพื่อพิจารณาระเบียบวาระเรื่องด่วน ที่ประชุมสภาฯ ได้ลงมติ โดยผลการลงมติ ดังนี้
1. พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563
ผู้เข้าประชุม 481 เห็นด้วย 274 เสียง งดออกเสียง 207 เสียง
2. พระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563
ผู้เข้าประชุม 482 เห็นด้วย 275 เสียง ไม่เห็นด้วย 1 เสียง งดออกเสียง 205 เสียง
3. พระราชกําหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563
ผู้เข้าประชุม 482 เห็นด้วย 274 เสียง ไม่เห็นด้วย 195 เสียง งดออกเสียง 12 เสียง ไม่ลงคะแนน 1 เสียง
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ร่างพระราชบัญญัติสถาบันคุ้มครองเงินฝาก (ฉบับที่ ..) พ.ศ. ....
วันพฤหัสบดีที่ 19 ตุลาคม 2560
ร่างพระราชบัญญัติสถาบันคุ้มครองเงินฝาก (ฉบับที่ ..) พ.ศ. ....
โฆษก สศค. เผยความคืบหน้าการพิจารณาร่าง พ.ร.บ.สถาบันคุ้มครองเงินฝาก (ฉบับที่ ..) พ.ศ. ....ว่า ขณะนี้ได้ผ่านการพิจารณาของสนช. วาระ 2 และ 3 แล้ว โดยได้รับความเห็นชอบให้ตราเป็นกฎหมายในการประชุม สนช. ครั้งที่ 61/2560 เมื่อวันพฤหัสบดีที่ 12 ตุลาคม 2560
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะโฆษกสํานักงานเศรษฐกิจการคลัง เปิดเผยความคืบหน้าการพิจารณาร่างพระราชบัญญัติสถาบันคุ้มครองเงินฝาก (ฉบับที่ ..) พ.ศ. .... (ร่างพระราชบัญญัติฯ) ว่า ขณะนี้ได้ผ่านการพิจารณาของสภานิติบัญญัติแห่งชาติ (สนช.) วาระ 2 และ 3 แล้ว โดยได้รับความเห็นชอบให้ตราเป็นกฎหมายในการประชุม สนช. ครั้งที่ 61/2560 เมื่อวันพฤหัสบดีที่ 12 ตุลาคม 2560
นายพรชัยฯ กล่าวต่อไปว่า ร่างพระราชบัญญัติฯ ดังกล่าวมีจํานวนทั้งสิ้น 11 มาตรา และสรุปสาระสําคัญ ดังนี้
1. แก้ไขเพิ่มเติมอํานาจหน้าที่ของคณะกรรมการสถาบันคุ้มครองเงินฝากและขั้นตอนกระบวนการจ่ายคืนเงินฝากให้แก่ผู้ฝากเงิน ในกรณีที่สถาบันการเงินถูกเพิกถอนใบอนุญาตให้มีความเหมาะสมและก่อให้เกิดประโยชน์กับประชาชนมากยิ่งขึ้น โดย
1.1 ยกเลิกกระบวนการให้ผู้ฝากเงินต้องมายื่นคําขอรับเงินภายหลังจากที่สถาบันการเงินถูกเพิกถอนใบอนุญาต โดยสถาบันคุ้มครองเงินฝาก (สคฝ.) จะจ่ายคืนเงินฝากแก่ผู้ฝากเงินภายใน 30 วัน ภายหลังจากที่สถาบันการเงินถูกเพิกถอนใบอนุญาต จากเดิมที่กระบวนการจ่ายคืนเงินฝากแก่ผู้ฝากเงินจะต้องใช้เวลาทั้งหมด 160 วัน
1.2 เงินฝากที่จ่ายคืนแก่ผู้ฝากเงิน หากผู้ฝากเงินมีหนี้ที่ถึงกําหนดชําระเป็นจํานวนแน่นอนก่อนหรือในวันที่สถาบันการเงินถูกเพิกถอนใบอนุญาต ให้ สคฝ. มีอํานาจหักหนี้ดังกล่าวออกก่อนการจ่ายคืนเงินฝากแก่ ผู้ฝากเงิน
1.3 กําหนดขั้นตอนการตรวจสอบข้อมูลในกรณีที่ผู้ฝากเงินไม่เห็นด้วยกับจํานวนเงินที่ สคฝ. จ่ายคืนเมื่อสถาบันการเงินถูกเพิกถอนใบอนุญาต
1.4 กําหนดขั้นตอนการขอรับคืนเงินฝากในกรณีที่ผู้ฝากเงินมิได้รับเงินตามกําหนดระยะเวลา 30 วันภายหลังจากสถาบันการเงินถูกเพิกถอนใบอนุญาต และกําหนดขั้นตอนการวางทรัพย์ในกรณีที่ผู้ฝากเงินมิได้มายื่นขอรับคืนเงินฝากภายในระยะเวลาที่กําหนด
2. กําหนดให้ สคฝ. มีอํานาจกู้ยืมเงินโดยตรง นอกจากการออกตราสารทางการเงิน เพื่อให้มีแหล่งเงินเพิ่มเติมเพื่อใช้ในการจ่ายคืนผู้ฝากเงิน และการดําเนินการอื่นๆ ตามพันธกิจ
3. กําหนดให้คณะกรรมการควบคุมสถาบันการเงิน และ สคฝ. มีหน้าที่ให้ความร่วมมือและแลกเปลี่ยนข้อมูลเกี่ยวกับสถาบันการเงินที่ถูกควบคุมระหว่างกันได้ เพื่อให้การเตรียมการรองรับการจ่ายคืนเงินฝากแก่ผู้ฝากเงินเป็นไปได้อย่างรวดเร็วและมีประสิทธิภาพ
4. กําหนดให้สาขาของธนาคารพาณิชย์ต่างประเทศตามกฎหมายว่าด้วยธุรกิจสถาบันการเงินเป็นนิติบุคคลตามกฎหมายไทย เพื่อประโยชน์ในการชําระบัญชี
5. กําหนดให้คณะกรรมการสถาบันคุ้มครองเงินฝากรายงานผลการดําเนินงานต่อรัฐมนตรีว่าการกระทรวงการคลังจากเดิมรายไตรมาสเป็นรายครึ่งปี
ทั้งนี้ ร่างพระราชบัญญัติฯ ที่ผ่านความเห็นชอบจาก สนช. เพื่อตราเป็นกฎหมายบังคับใช้นี้ หากมีสถาบันการเงินถูกเพิกถอนใบอนุญาต สคฝ. จะสามารถจ่ายคืนเงินฝากแก่ผู้ฝากเงิน โดยเฉพาะผู้ฝากเงินรายย่อยด้วยความรวดเร็วขึ้น ตลอดจนช่วยพัฒนากลไกการคุ้มครองเงินฝากแก่ผู้ฝากเงินสร้างความเชื่อมั่นและ
ลดผลกระทบที่จะเกิดขึ้นต่อสถาบันการเงินแห่งอื่น ๆ ในระบบ รวมทั้งสร้างเสถียรภาพให้แก่ระบบสถาบันการเงิน อันจะเป็นประโยชน์ต่อเศรษฐกิจในภาพรวม
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 0 2273 9020 ต่อ 3691 – 2
รัฐบาลไทย-ข่าวทำเนียบรัฐบาล-พิธีบำเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 13 ตุลาคม 2560
พิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
พิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ ทําเนียบรัฐบาล
วันนี้ (13 ตุลาคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมภริยา และนายพสุ โลหารชุน ปลัดกระทรวงอุตสาหกรรม ร่วมพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยได้มีการทําบุญตักบาตรพระสงฆ์ จํานวน 89 รูป ซึ่งมีพลเอกประยุทธ์ จันทรโอชา นายกรัฐมนตรี เป็นประธาน ณ ทําเนียบรัฐบาล
รัฐบาลไทย-ข่าวทำเนียบรัฐบาล-ผลการหารือระหว่างพลอากาศเอกประจิน จั่นตอง รองนายกรัฐมนตรี และนายปีเตอร์ โอนีล นายกรัฐมนตรีรัฐเอกราชปาปัวนิวกินี
วันจันทร์ที่ 21 พฤศจิกายน 2559
ผลการหารือระหว่างพลอากาศเอกประจิน จั่นตอง รองนายกรัฐมนตรี และนายปีเตอร์ โอนีล นายกรัฐมนตรีรัฐเอกราชปาปัวนิวกินี
ผลการหารือระหว่างพลอากาศเอกประจิน จั่นตอง รองนายกรัฐมนตรี และนายปีเตอร์ โอนีล นายกรัฐมนตรีรัฐเอกราชปาปัวนิวกินี
วันนี้ 19 พ.ย. 59 เวลา 09.30 น. พลอากาศเอกประจิน จั่นตอง รองนายกรัฐมนตรี หารือข้อราชการกับนายปีเตอร์ โอนีล นายกรัฐมนตรีรัฐเอกราชปาปัวนิวกินี สรุปสาระสําคัญการหารือดังนี้รองนายกรัฐมนตรียินดีที่ได้พบกับนายกรัฐมนตรีปาปัวนิวกินีในวันนี้ และแสดงความขอบคุณปาปัวนิวกินีที่เสนอให้มีการพบปะหารือกันในครั้งนี้
ทั้งสองฝ่ายยืนยันความสัมพันธ์อันดีระหว่างกันนับตั้งแต่สถาปนาความสัมพันธ์เมื่อ ค.ศ. 1976 และหวังผลักดันความสัมพันธ์ระหว่างกันให้รุดหน้า
นายกรัฐมนตรีปาปัวนิวกินีแสดงความขอบคุณไทยที่ให้การสนับสนุนปาปัวนิวกินีด้วยดีตลอดมา และขอบคุณที่นักธุรกิจไทยเข้าไปลงทุนในปาปัวนิวกินีมากขึ้น
รองนายกรัฐมนตรีแสดงความยินดีที่ปาปัวนิวกินีจะเป็นเจ้าภาพจัดการประชุมผู้นําเขตเศรษฐกิจเอเปคและการประชุมที่เกี่ยวข้องในปี 2561 ไทยพร้อมที่จะแบ่งปันประสบการณ์และสนับสนุนปาปัวนิวกินี ในเรื่องกระบวนการเตรียมการเป็นเจ้าภาพดังกล่าว
ด้านความร่วมมือทวิภาคี นายกรัฐมนตรีปาปัวนิวกินีประสงค์ให้มีการแลกเปลี่ยนประสบการณ์ด้านการพัฒนาในสาขาที่ไทยมีความเชี่ยวชาญ เช่น การเกษตร (ปลูกข้าว) การท่องเที่ยว สาธารณสุข ซึ่งรองนายกรัฐมนตรีกล่าวว่าไทยยินดีแลกเปลี่ยนความรู้และประสบการณ์แก่ปาปัวนิวกินี ในด้านดังกล่าว รวมถึง smart farmer และปรัชญาเศรษฐกิจพอเพียง ของพระบาทสมเด็จพระปรมินทรมหาภูมิพลอดุลยเดช
โอกาสนี้นายกรัฐมนตรีปาปัวนิวกินีเชิญชวนให้นักลงทุนไทยเข้าไปลงทุนเพิ่มในสาขาประมง อุตสาหกรรมก๊าซธรรมชาติและเหมืองแร่ ซึ่งเป็นสาขาที่ปาปัวนิวกินีมีศักยภาพ นอกจากนี้ปาปัวนิวกินียังหวังให้มีการเพิ่มเส้นทางเที่ยวบินตรงระหว่างไทยและปาปัวนิวกินี เพื่อเพิ่มการมีปฏิสัมพันธ์ระหว่างกันของทั้งสองประเทศ
รัฐบาลไทย-ข่าวทำเนียบรัฐบาล-รมว.วธ.  และผู้บริหารระดับสูงของกระทรวงวัฒนธรรม ร่วมลงนามถวายพระพร เนื่องในพระราชพิธีเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี พุทธศักราช ๒๕๖๓
วันพุธที่ 3 มิถุนายน 2563
รมว.วธ.  และผู้บริหารระดับสูงของกระทรวงวัฒนธรรม ร่วมลงนามถวายพระพร เนื่องในพระราชพิธีเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี พุทธศักราช ๒๕๖๓
รมว.วธ.  และผู้บริหารระดับสูงของกระทรวงวัฒนธรรม ร่วมลงนามถวายพระพร เนื่องในพระราชพิธีเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี พุทธศักราช ๒๕๖๓
วันที่ ๓ มิถุนายน ๒๕๖๓ เวลา ๐๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายกฤษศญพงษ์ ศิริ ปลัดกระทรวงวัฒนธรรม และผู้บริหารระดับสูงของกระทรวงวัฒนธรรม ร่วมลงนามถวายพระพร เนื่องในพระราชพิธีเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี พุทธศักราช ๒๕๖๓ ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-วว./ กรมทางหลวงชนบท ผนึกกำลังพัฒนาทดสอบอุปกรณ์ด้านการจราจร ความปลอดภัยทางถนน
วันศุกร์ที่ 13 ธันวาคม 2562
วว./ กรมทางหลวงชนบท ผนึกกําลังพัฒนาทดสอบอุปกรณ์ด้านการจราจร ความปลอดภัยทางถนน
วว./ กรมทางหลวงชนบท ผนึกกําลังพัฒนาทดสอบอุปกรณ์ด้านการจราจร ความปลอดภัยทางถนน
ดร.ชุติมา เอี่ยมโชติชวลิต ผู้ว่าการ สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) นายปฐม เฉลยวาเรศ อธิบดีกรมทางหลวงชนบท กระทรวงคมนาคม ร่วมลงนามบันทึกข้อตกลงความร่วมมือโครงการการพัฒนาและทดสอบอุปกรณ์ทางด้านการจราจรและความปลอดภัยทางถนน เพื่อนําไปใช้ประโยชน์ในหน่วยงานภาครัฐ โอกาสนี้อธิบดีกรมทางหลวงชนบทและคณะ ได้เข้าเยี่ยมชมภารกิจของศูนย์ทดสอบระบบขนส่งทางราง วว. ด้วย ในวันที่ 2 ธันวาคม 2562 ณ ห้องประชุม กวท. ชั้น 8 อาคาร RD1 เทคโนธานี คลองห้า จ.ปทุมธานี
ศูนย์ทดสอบมาตรฐานระบบขนส่งทางราง เป็นหน่วยงานในสังกัดของ วว. มีภารกิจให้บริการทดสอบและประเมินด้านความแข็งแรง ความคงทน ความปลอดภัย การสั่นสะเทือน ของระบบรางซึ่งคลอบคลุมทั้งรถไฟขนส่งสินค้า (รฟท.) รถไฟฟ้าในเมือง (รฟม.) รถบรรทุกเล็ก (รถกระบะ) และรถบรรทุกใหญ่ (รถสิบล้อ รถเทรลเลอร์) ชิ้นส่วนระบบรางที่ วว. ให้บริการทดสอบวิเคราะห์ครอบคลุมทั้งการทดสอบคุณสมบัติพื้นฐาน การทดสอบเสมือนการใช้งานจริง จัดทําโครงการที่ปรึกษาทางวิศวกรรมเพื่อแก้ปัญหา พัฒนาปรับปรุงคุณภาพวัสดุและผลิตภัณฑ์แก่ผู้ประกอบการ และยังให้บริการจัดฝึกอบรมถ่ายทอดเทคโนโลยีและองค์ความรู้แก่อุตสาหกรรมทั่วไป เพื่อส่งเสริมผู้ผลิตชิ้นส่วนในประเทศให้สามารถแข่งขันได้ทั้งตลาดในประเทศ ตลาดภูมิภาคและตลาดโลก
ผู้ประกอบการสอบถามรายละเอียดเพิ่มเติมและขอรับบริการจากศูนย์ทดสอบมาตรฐานระบบขนส่งทางราง วว. ได้ที่ 35 หมู่ 3 ต.คลองห้า อ.คลองหลวง จ.ปทุมธานี 12120 โทร. 0 2577 9000 E-mail :anat@tistr.or.th
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ครม. เห็นชอบประกาศให้เมืองพิษณุโลกเป็นเขตพื้นที่เมืองเก่า
วันจันทร์ที่ 9 มีนาคม 2563
ครม. เห็นชอบประกาศให้เมืองพิษณุโลกเป็นเขตพื้นที่เมืองเก่า
วันเสาร์ที่ 7 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบประกาศให้เมืองพิษณุโลก เป็นเขตพื้นที่เมืองเก่า กลุ่มที่ 1 ที่มีคุณค่าความสําคัญทางประวัติศาสตร์ เช่น เป็นชุมชนโบราณ เป็นเมืองขนาดใหญ่ในภาคเหนือตอนล่างและมีความสําคัญทางยุทธศาสตร์มากที่สุดของอาณาจักรอยุธยา ธนบุรี และรัตนโกสินทร์ตอนต้น โดยขอบเขตเมืองเก่าพิษณุโลก ครอบคลุมบริเวณกําแพงเมือง คูเมืองพิษณุโลก พระราชวังจันทน์ วัด และโบราณสถานสําคัญ เช่น สระสองห้อง วัดโพธิ์ทอง วัดพระศรีรัตนมหาธาตุวรมหาวิหาร วัดนางพญา และวัดราชบูรณะ เป็นต้น ซึ่งหน่วยงานที่เกี่ยวข้องจะต้องปฏิบัติตามแนวทางการอนุรักษ์และพัฒนาเมืองเก่าให้เป็นมรดกทางวัฒนธรรมที่ทรงคุณค่าของประเทศต่อไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยันประชาชนต้องได้รับประโยชน์จากงบประมาณ ยึดหลักใช้งบประมาณอย่างรอบคอบโครงการ แผนงานต้องสอดคล้องกับสถานการณ์
วันพุธที่ 1 กรกฎาคม 2563
นายกรัฐมนตรียืนยันประชาชนต้องได้รับประโยชน์จากงบประมาณ ยึดหลักใช้งบประมาณอย่างรอบคอบโครงการ แผนงานต้องสอดคล้องกับสถานการณ์
นายกรัฐมนตรียืนยันประชาชนต้องได้รับประโยชน์จากงบประมาณ ยึดหลักใช้งบประมาณอย่างรอบคอบโครงการ แผนงานต้องสอดคล้องกับสถานการณ์
วันนี้ (1 ก.ค. 63) เวลา 12.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงร่าง พ.ร.บ. งบประมาณรายจ่ายประจําปีงบประมาณ พ.ศ. 2564 ต่อสภาผู้แทนราษฎร ย้ํารัฐบาลตระหนักถึงการใช้งบประมาณที่ยังมีอยู่อย่างรอบคอบ ทั้งงบประมาณรายจ่ายประจําปี พ.ศ. 2563 งบประมาณจาก พ.ร.บ. โอนงบประมาณฯ และงบประมาณจาก พ.ร.ก. กู้เงินฯ ที่จะต้องดําเนินตามกรอบยุทธศาสตร์ชาติ
นายกรัฐมนตรีชี้แจงต่อรัฐสภาว่า งบประมาณจาก พ.ร.ก. กู้เงินฯ ราว 4 แสนล้านบาทที่จะทยอยนํามาใช้ในการเยียวยาประชาชนและฟื้นฟูเศรษฐกิจ อยู่ในช่วงของการพิจารณาโครงการที่จะต้องผ่านการกลั่นกรองของคณะกรรมการ รวมถึงต้องผ่านการคัดกรองจากคณะรัฐมนตรี ซึ่งจะต้องมีรายละเอียดแผนงานที่ชัดเจนในการเบิกจ่ายงบประมาณ หากแผนงานโครงการไม่สอดคล้องกับสถานการณ์ก็จะไม่ผ่านการอนุมัติ แต่วงเงินยังคงอยู่
นายกรัฐมนตรีกล่าวเพิ่มเติมว่า เป้าหมายส่วนหนึ่งของการใช้งบประมาณจาก พ.ร.ก. กู้เงินฯ เพื่อให้ภาคธุรกิจ SMEs ขนาดกลางและขนาดย่อมสามารถดําเนินต่อไปได้ เนื่องจากทุกคนต่างได้รับผลกระทบจากการแพร่ระบาดของเชื้อไวรัสโควิด-19 ในครั้งนี้ รัฐบาลจึงต้องร่วมมือกับภาคธุรกิจในการฟื้นฟูเยียวยาประชาชน ส่งเสริมให้มีการจ้างงานต่อไป รวมถึงคํานึงถึงธุรกิจฐานราก ประชาชนที่มีรายได้น้อย ไม่มีหลักประกัน ให้สามารถเข้าถึงเงินทุนผ่านการกู้ยืม จึงได้จัดทํามาตรการ Soft Loan พร้อมระมัดระวังหนี้ที่อาจไม่ก่อให้เกิดรายได้ (NPL) หนี้สาธารณะไม่ให้เพิ่มมากขึ้น เพราะเงินทุกบาทของกองทุนหรือธนาคาร เป็นเงินที่ประชาชนนํามาฝาก จึงต้องพิจารณาอย่างรอบคอบและระมัดระวัง
นายกรัฐมนตรียังย้ําต่อที่ประชุมรัฐสภาว่า ที่ผ่านมารัฐบาลได้ทํางานเพื่อยกระดับคุณภาพชีวิตขั้นพื้นฐานของประชาชน ปรับปรุงระบบโลจิสติกส์ ถนน ลงทุนก่อสร้างรถไฟความเร็วสูง การลงทุนในพื้นที่เขตพัฒนาพิเศษภาคตะวันออก (EEC) และการลงทุนในพื้นที่เขตพัฒนาเศรษฐกิจพิเศษชายแดน การสนับสนุนเกษตรกร ทําการเกษตรเพื่อเป็นแหล่งอาหารโลก เน้นลดค่าใช้จ่ายในการลงทุน ขยายตลาดในการขายสินค้า ทั้งนี้ ประเทศไทยจะต้องเตรียมเปิดรับการลงทุนของชาวต่างชาติ และการเปิดรับแรงงาน ซึ่งจะต้องเป็นไปตามกฎหมาย และไม่กระทบต่อทรัพยากรของคนไทย
พร้อมกันนี้ รัฐบาลได้เตรียมจัดหางบประมาณ การจัดเก็บภาษี ด้วยระบบระบบดิจิทัลเพื่อให้สามารถตรวจสอบได้ รวมถึงอาจมีการปรับ/เพิ่ม หน่วยงานที่มีความจําเป็นและมีประสิทธิภาพในการทํางาน เพื่อรองรับสิ่งใหม่ ๆ ในประเทศไทย นายกรัฐมนตรีย้ําว่ารัฐบาลได้เตรียมฟื้นฟูเศรษฐกิจหลังการแพร่ระบาดของเชื้อไวรัสโควิด-19 คือ การพัฒนาเศรษฐกิจแบบองค์รวม (BCG Model) ประกอบไปด้วย เศรษฐกิจชีวภาพ เศรษฐกิจหมุนเวียน และเศรษฐกิจสีเขียว เพื่อเพิ่มมูลค่าทางเศรษฐกิจของภาคอุตสาหกรรมประเทศด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วราวุธ ลงพื้นที่มอบนโยบายหน่วยงานในสังกัด
วันอังคารที่ 7 กรกฎาคม 2563
วราวุธ ลงพื้นที่มอบนโยบายหน่วยงานในสังกัด
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามการเปิดอุทยานแห่งชาติตามมาตรการผ่อนปรนกิจการและกิจกรรม เพื่อป้องกันการแพร่ระบาดของโรคติดเชื้อไวรัสโคโรนา 2019 (Covid-19)
วราวุธ ลงพื้นที่มอบนโยบายหน่วยงานในสังกัด
วันที่ 5 ก.ค. 63เวลา 9.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามการเปิดอุทยานแห่งชาติตามมาตรการผ่อนปรนกิจการและกิจกรรม เพื่อป้องกันการแพร่ระบาดของโรคติดเชื้อไวรัสโคโรนา 2019 (Covid-19) รับฟังบรรยายสรุปการดําเนินงาน พร้อมมอบนโยบายและแนวทางการดําเนินงานให้กับหน่วยงานสังกัด ทส.ในพื้นที่จังหวัดประจวบคีรีขันธ์ เพชรบุรี สมุทรสงคราม และสมุทรสาคร รวมถึง ตรวจเยี่ยมสถานีเพาะชํากล้าไม้และติดตามการแจกกล้าไม้ให้กับประชาชน โดยมี ดร.ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายภัคพงศ์ ทวิพัฒน์ ผู้ว่าราชการจังหวัดเพชรบุรี ให้การต้อนรับ ณ สํานักบริหารพื้นที่อนุรักษ์ที่ 3 (สาขาเพชรบุรี)
นายวราวุธ ศิลปอาชา ได้มอบนโยบายในหลายประเด็น เพราะพื้นที่บริเวณดังกล่าว เป็นพื้นที่ที่มีทรัพยากรธรรมชาติและสิ่งแวดล้อมที่สมบูรณ์ มีบทบาทและสร้างรายได้สําคัญให้กับประเทศ โดยฝากถึงเรื่องการควบคุมปริมาณนักท่องเที่ยวในพื้นที่อุทยานแห่งชาติ ภาพรวมการใช้แอพพลิเคชั่น QueQ ในการจองว่ามีปัญหาเรื่องใดและจะแก้ไขปัญหาอย่างไร การแก้ไขปัญหาเรื่องสัตว์ป่าในพื้นที่ ไม่ว่าจะเป็นการควบคุมปริมาณลิง หรือการดูแลอนุรักษ์ช้างป่านั้น อยากให้ปฏิบัติงานด้วยการคํานึงถึงทั้งสองฝ่าย โดยเอาใจสัตว์ป่ามาใส่ใจเรา พร้อมกับการดูแลความเป็นอยู่ของพี่น้องประชาชนควบคู่กันไป การแก้ไขปัญหาการกัดเซาะชายฝั่งและการฟื้นฟูพื้นที่ป่าชายเลน ที่สิ่งสําคัญคือการป้องกันปัญหาก่อนที่จะเกิด และเมื่อแก้ไขปัญหาแล้วเกิดผลอย่างไร การบริหารจัดการธนาคารน้ําใต้ดิน เพื่อแก้ไขปัญหาภัยแล้ง-น้ําท่วมอย่างยั่งยืน การจัดที่ดินทํากินให้กับประชาชน และการตรวจติดตามผลการดําเนินโครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19 ที่ขอฝากทสจ.เป็นหน่วยงานหลักในการประสานกับทุกหน่วยงานในจังหวัด ถึงผลการดําเนินงานที่เกิดขึ้น เพราะการมีส่วนร่วมกับประชาชนในพื้นที่นั้น ถือเป็นสิ่งสําคัญที่ทําให้งานก้าวหน้าไปอีกขั้น ทั้งนี้ ขอให้ทุกคนปฏิบัติงานอย่างเต็มที่ด้วยความรอบคอบ รวดเร็ว และมองไปข้างหน้า เพื่อป้องกันและแก้ไขปัญหาที่จะเกิดขึ้นต่อไปในอนาคต
นายจตุพร บุรุษพัฒน์ ได้กล่าวเพิ่มเติมเกี่ยวกับปัญหาขยะและน้ําเสีย ว่าให้มีพื้นที่สําหรับการบริหารจัดการในเรื่องดังกล่าว กล่าวถึงการตรวจสอบโครงการพระราชดําริในพื้นที่ให้มีความสมบูรณ์ และกล่าวทิ้งท้ายว่า การทํางานที่จะประสบความสําเร็จนั้น จะต้องมีการประชาสัมพันธ์ที่ดี รวมถึงมีการประสานงานกับทุกหน่วยงาน และประชาชนในพื้นที่ เพื่อให้เกิดความร่วมมือในการทํางาน และแก้ไขปัญหาอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ไทย-นิวซีแลนด์ในฐานะประเทศที่รับมือกับวิกฤตโควิด-19 ได้เป็นอย่างดี พร้อมร่วมมือในการฟื้นฟูประเทศ
วันพุธที่ 17 มิถุนายน 2563
ไทย-นิวซีแลนด์ในฐานะประเทศที่รับมือกับวิกฤตโควิด-19 ได้เป็นอย่างดี พร้อมร่วมมือในการฟื้นฟูประเทศ
ไทย-นิวซีแลนด์ในฐานะประเทศที่รับมือกับวิกฤตโควิด-19 ได้เป็นอย่างดี พร้อมร่วมมือในการฟื้นฟูประเทศ
วันนี้ (วันพุธที่ 17 มิถุนายน 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายทาฮาโมอานา ไอเซอา คลูนี แมกเฟอร์ซัน (H.E. Mr. Tahamoana Aisea Cluny MacPherson) เอกอัครราชทูตนิวซีแลนด์ประจําประเทศไทยเข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญของการหารือดังนี้
รองนายกรัฐมนตรีกล่าวยินดีต้อนรับ และแสดงความยินดีที่เข้ารับตําแหน่งเอกอัครราชทูตนิวซีแลนด์ประจําประเทศไทย ซึ่งเอกอัครราชทูตขอบคุณที่รองนายกรัฐมนตรีอนุญาตให้เข้าเยี่ยมคารวะ แม้ว่าจะมีภารกิจที่สําคัญมาก และชื่นชมความสัมพันธ์ทวิภาคีไทยนิวซีแลนด์ที่มีความร่วมมือกันอย่างใกล้ชิดทั้งในระดับรัฐบาล และประชาชน และทุกด้าน โดยเฉพาะอย่างยิ่งด้านตุลาการ ทั้งนี้เชื่อมั่นว่าด้วยศักยภาพของทั้งสองประเทศยังมีโอกาสของความร่วมมือระหว่างกันอีกมาก
รองนายกรัฐมนตรีชื่นชมนิวซีแลนด์ในการรับมือกับสถานการณ์การแพร่ระบาดของโรคโควิด-19 ด้วยการดําเนินมาตรการอย่างเข้มข้นและรวดเร็วตามแนวทาง “Go Hard, Go Early” และในโอกาสนี้เอกอัครราชทูตกล่าวชื่นชมนายกรัฐมนตรีและรัฐบาลไทยในการจัดการที่มีประสิทธิภาพ ส่งผลให้ไทยควบคุมตัวเลขผู้ติดเชื้อได้ โดยมาตรการสําคัญของไทยที่ดําเนินการอย่างเข้มงวดและประสบความสําเร็จคือการควบคุมการเดินทางเข้าออกระหว่างประเทศตามบริเวณแนวชายแดน และมาตรการกักกัน State Quarantine ตลอดจนประชาชนที่ให้ความร่วมมือด้วยการใส่หน้ากากอนามัย
ในโอกาสนี้ ทั้งสองฝ่ายได้ยืนยันว่าพร้อมที่จะร่วมมือซึ่งกันและกันในการช่วยเหลือประเทศอื่นๆ ในภูมิภาคเพื่อต่อสู้กับโรคระบาดนี้ เพราะแม้ว่าไทยและนิวซีแลนด์จะควบคุมตัวเลขการติดเชื้อในประเทศได้ แต่ความท้าทายในการบริหารจัดการยังคงอยู่ ตัวเลขการติดเชื้อในโลกยังสูงอยู่ ซึ่งเอกอัครราชทูตกล่าวว่าพร้อมที่จะร่วมมือ แลกเปลี่ยนกับไทยในการส่งต่อบทเรียนจากการจัดการในประเทศ รวมทั้งด้านการวิจัยและพัฒนายา และวัคซีนโรคโควิด-19
พร้อมกันนี้ ทั้งสองฝ่ายพร้อมที่จะร่วมมือกันในการฟื้นฟูประเทศ โดยเฉพาะอย่างยิ่ง ในประเด็นที่มีความสําคัญกับการพัฒนาทางเศรษฐกิจของประเทศ ได้แก่ ความร่วมมือด้านการท่องเที่ยว ในประเด็นด้าน Travel Bubble ซึ่งทั้งไทยและนิวซีแลนด์กําลังพิจารณาในรายละเอียด และความร่วมมือด้านการศึกษาระหว่างกัน
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 27 มิถุนายน 2561
วันพุธที่ 27 มิถุนายน 2561
สรุปข่าวการประชุมคณะรัฐมนตรี 27 มิถุนายน 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รมว.ทส. มอบข้าวสารสู้ไฟป่า
วันอังคารที่ 7 เมษายน 2563
รมว.ทส. มอบข้าวสารสู้ไฟป่า
รมว.ทส. มอบข้าวสารสู้ไฟป่า
รมว.ทส. มอบข้าวสารสู้ไฟป่า
วันที่ 4 เมษายน 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมมอบข้าวสาร 20 ตัน ให้แก่ กรมป่าไม้ กรมอุทยานแห่งชาติ สัตว์ป่า และพันธุ์พืช เพื่อเป็นสเบียงแจกจ่ายให้แก่เจ้าหน้าที่ดับไฟป่าทั่วประเทศ ในช่วงวิกฤต Covid-19 และวิกฤตไฟป่าขณะนี้ ในการนี้ครอบครัวฉิมพันธ์ โรงสีธนภัทรพูนแสง บจก.ธนภัทรพูนแสงโลจิสติกส์ บจก.ทีเอ็นเอ อินเตอร์ไรซ์ และ บจก.อาร์เอสที อินเตอร์เทรด99 ได้ร่วมสนับสนุนการบริจาคข้าวสารสู้ไฟป่าในครั้งนี้ด้วย
รัฐบาลไทย-ข่าวทำเนียบรัฐบาล-“บิ๊กอู๋”ลั่นท่าทีรัฐบาล ออก กม.C188 ชอบธรรมทุกขั้นตอน มุ่งแก้ปัญหาประมงอย่างยั่งยืน
วันจันทร์ที่ 24 ธันวาคม 2561
“บิ๊กอู๋”ลั่นท่าทีรัฐบาล ออก กม.C188 ชอบธรรมทุกขั้นตอน มุ่งแก้ปัญหาประมงอย่างยั่งยืน
รมว.แรงงาน ยืนยัน ท่าทีของรัฐบาลดําเนินการออกกฎหมายอนุสัญญาฉบับที่ 188 เป็นไปด้วยความชอบธรรมทุกขั้นตอน เป็นประโยชน์กับประชาชนอย่างแท้จริง แก้ไขปัญหาผู้ประกอบการในการใช้แรงงานประมงได้อย่างยั่งยืน เกิดประโยชน์กับตัวแรงงานเองมากที่สุด แก้ไขปัญหาค้ามนุษย์
รมว.แรงงาน ยืนยัน ท่าทีของรัฐบาลดําเนินการออกกฎหมายอนุสัญญาฉบับที่ 188 เป็นไปด้วยความชอบธรรมทุกขั้นตอน เป็นประโยชน์กับประชาชนอย่างแท้จริง แก้ไขปัญหาผู้ประกอบการในการใช้แรงงานประมงได้อย่างยั่งยืน เกิดประโยชน์กับตัวแรงงานเองมากที่สุด แก้ไขปัญหาค้ามนุษย์ด้านแรงงาน การใช้แรงงานบังคับและแรงงานผิดกฎหมาย ย้ํา ไม่กระทบประมงพื้นบ้าน
เมื่อวันที่ 24 ธันวาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงกรณีการคัดค้านของกลุ่มชาวประมงใน 22 จังหวัดชายทะเลที่ไม่ต้องการให้รัฐบาลรับรองอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานในภาคการประมง พ.ศ.2550 ภายหลังการประชุมร่วมกับหน่วยงานที่เกี่ยวข้อง ณ ห้องประชุมประสงค์ รณะนันทน์ ชั้น 5 อาคารกระทรวงแรงงานว่า จากการประเมินสถานการณ์ได้ให้กระทรวงแรงงานตั้งกองอํานวยการร่วมขึ้นมาเป็นการเฉพาะ โดยมอบหมายให้รองปลัดกระทรวงแรงงานที่รับผิดชอบบูรณาการกับทุกฝ่ายทั้งฝ่ายกฎหมาย ตํารวจ และฝ่ายปกครองเพื่อประเมินสถานการณ์สร้างการรับรู้
พล.ต.อ.อดุลย์ฯ ยังกล่าวถึงท่าทีของรัฐบาลต่ออนุสัญญาฉบับดังกล่าวว่า กฎหมายฉบับนี้รัฐบาลได้ดําเนินการออกกฎหมายโดยผ่านขั้นตอนต่าง ๆ ด้วยความชอบธรรม ซึ่งที่ผ่านมาได้มีการเปิดรับฟังความคิดเห็นทางเว็บไซต์กระทรวงแรงงาน เว็บไซต์กระทรวงดิจิทัลเพื่อเศรษฐกิจและสังคม และเว็บไซต์สํานักงานคณะกรรมการกฤษฎีกา มีผู้ดาวน์โหลดเอกสาร 253 ครั้ง แสดงความคิดเห็น 5 คน การประชุมรับฟังความเห็นจากผู้มีส่วนได้ส่วนเสีย อาทิ หน่วยงานภาครัฐ ภาคเอกชน นายจ้าง ลูกจ้าง องค์กรระหว่างประเทศ องค์กรพัฒนาเอกชน และประชาชนทั่วไป จํานวน 6 ครั้ง นอกจากนั้น ยังได้สั่งการให้หน่วยงานในสังกัดกระทรวงแรงงานทั้ง 22 จังหวัดชายทะเลไปสร้างการรับรู้ในประเด็นดังกล่าวให้กับผู้ประกอบการและแรงงานประมงได้รับทราบและเข้าใจ รวมทั้งการเชิญผู้แทนสมาคมประมงในพื้นที่จังหวัดชายทะเลมาพูดคุยหารือที่กระทรวงแรงงานอีกด้วย ซึ่งกฎหมายฉบับนี้ถือว่าเป็นกฎหมายที่เป็นประโยชน์กับประชาชนอย่างแท้จริง สามารถแก้ไขปัญหาของผู้ประกอบการในการใช้แรงงานประมงได้อย่างยั่งยืน ที่สําคัญจะเป็นประโยชน์กับตัวแรงงานเองมากที่สุด รวมทั้งสามารถแก้ไขปัญหาการค้ามนุษย์ด้านแรงงาน การใช้แรงงานบังคับและแรงงานผิดกฎหมายโดยไม่มีผลกระทบต่อประมงพื้นบ้านแต่อย่างใด
รมว.แรงงาน ยังกล่าวถึงการประชุมเพื่อสรุปผลการรับฟังประชาพิจารณ์ที่เกี่ยวกับอนุสัญญาฉบับที่ 188 ซึ่งได้นัดประชุมหน่วยงานที่เกี่ยวข้องมาในวันที่ 26 ธันวาคมนี้ที่กระทรวงแรงงาน ว่า หากมีกลุ่มผู้ชุมนุมมากดดันคัดค้านในวันดังกล่าวอีก จะยกเลิกการประชุมในวันดังกล่าวทันที เนื่องจากรัฐบาลไม่ต้องการดําเนินการใด ๆ ภายใต้แรงกดดันจากฝูงชน ส่วนการดําเนินการกับกลุ่มผู้ชุมนุมนั้นทั้งหมดให้ดําเนินคดีตามกฎหมายต่อไป
----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ชาญชัย ชาวหนองเพียร - ภาพ/
24 ธันวาคม 2561
รัฐบาลไทย-ข่าวทำเนียบรัฐบาล-การเตรียมความพร้อมเมื่อต้องออกจากบ้าน
วันพุธที่ 15 เมษายน 2563
การเตรียมความพร้อมเมื่อต้องออกจากบ้าน
ต้องทําดังนี้
-วางแผนรายการที่ต้องทํา
-เช็คอุณหภูมิร่างกาย
-ใส่หน้ากากอนามัยหรือหน้ากากผ้า
-พกเจลล้างมือ
-ห้ามสัมผัสหน้า
-ลดการสัมผัสจุดเสี่ยง
-เลือกการลดวามเสี่ยง
-รักษาระยะห่าง
-รีบไปรีบกลับ
รัฐบาลไทย-ข่าวทำเนียบรัฐบาล-นายกรัฐมนตรีกำชับ กทม.บูรณาการทุกหน่วยบรรเทาปัญหาจราจรและน้ำท่วมขัง เน้นพื้นที่ลุ่มต่ำ-ท่วมซ้ำซาก
วันเสาร์ที่ 27 พฤษภาคม 2560
นายกรัฐมนตรีกําชับ กทม.บูรณาการทุกหน่วยบรรเทาปัญหาจราจรและน้ําท่วมขัง เน้นพื้นที่ลุ่มต่ํา-ท่วมซ้ําซาก
นายกฯ กําชับ กทม.บูรณาการทุกหน่วยบรรเทาปัญหาจราจรและน้ําท่วมขัง เน้นพื้นที่ลุ่มต่ํา-ท่วมซ้ําซาก พร้อมรณรงค์ขอความร่วมมือประชาชนทิ้งขยะให้ถูกที่ ลดปริมาณสิ่งอุดตันในท่อระบายน้ํา
วันนี้ (27 พ.ค.60) พลเอก ประยุทธ์ จันทร์โอชา นายกรัฐมนตรี กําชับให้ผู้ว่าราชการกรุงเทพมหานคร ผู้อํานวยการเขต และตํารวจจราจร บูรณาการความร่วมมือเพื่อบรรเทาปัญหาการจราจรติดขัดและน้ําท่วมขังอย่างเร่งด่วน ในช่วงที่ยังมีฝนตกหนักอย่างต่อเนื่อง โดยเฉพาะพื้นที่ลุ่มต่ําและน้ําท่วมซ้ําซากของกรุงเทพฯ เช่น ถ.รัชดาภิเษก ถ.ลาดพร้าว ถ.พหลโยธิน ฯลฯ
“ท่านนายกฯ เน้นย้ําเรื่องการกําจัดขยะในระบบระบายน้ํา ซึ่งพบว่ายังมีปริมาณมากทําให้เป็นอุปสรรคต่อการไหลของน้ํา โดยจากนี้ไปให้ทุกหน่วยรณรงค์สร้างความเข้าใจกับพี่น้องประชาชนอย่างจริงจัง โดยปลูกฝังให้รู้จักทิ้งขยะให้ถูกที่ ไม่ทิ้งลงแม่น้ํา ลําคลอง หรือท่อระบายน้ํา และขอให้แต่ละชุมชนร่วมมือกับเจ้าหน้าที่ช่วยกันลดปริมาณขยะสิ่งอุดตันกันคนละไม้ละมือ เพื่อแก้ไขปัญหาให้รวดเร็วขึ้น”
ทั้งนี้ นายกรัฐมนตรีมีกําหนดการเดินทางไปตรวจเยี่ยมการปฏิบัติงานแก้ไขปัญหาน้ําท่วมของกรุงเทพฯ ณ สถานีสูบน้ําพระโขนง และพื้นที่ ซ.ลาซาล – แบริ่ง ในช่วงบ่ายวันจันทร์นี้ เพื่อรับฟังแนวทางการบริหารจัดการน้ําและการมีส่วนร่วมของชุมชน พร้อมทั้งจะได้มีข้อสั่งการและเร่งรัดการดําเนินงานที่สําคัญของ กทม. ต่อไป
-------------------
สํานักโฆษก